Rikunarita-ORG/Wikinium huggingface dataset:
# Wêreldhandelsorganisasie

Kenteken van die Wêreldhandelsorganisasie
Lidlande van die Wêreldhandelsorganisasie:
   Lidlande

   Lidlande, tweeledige verteenwoordiging deur die Europese Unie

   Waarnemers

   Nielede

Hoofkwartier van die Wêreldhandelsorganisasie in Genève, Switserland
Die **Wêreldhandelsorganisasie** (**WHO**; Engels: *World Trade Organization*, *WTO*; Frans: *Organisation mondiale du commerce*, *OMC*; Spaans: *Organización Mundial de Comercio*, *OMC*) is 'n internasionale organisasie met sy hoofkantoor in Genève, Switserland, wat met die regulering van handel en ekonomiese verhoudings besig is.

Die Wêreldhandelsorganisasie is die opvolger van die *Algemene ooreenkoms op tariewe en handel* (GATT), wat van 1948 tot 1994 bestaan het. Die Wêreldhandelsorganisasie is op 15 April 1994 in Marrakesj, Marokko, gestig en op 1 Januarie 1995 dit sy werk opgeneem. Die amptelike tale is Engels, Frans en Spaans.

Die Wêreldhandelsorganisasie is saam met die Internasionale Monetêre Fonds en die Wêreldbank die belangrikste internasionale ekonomiese organisasies, wat handel- en ekonomiese-beleid in die globale spektrum onderhandel. Die Wêreldhandelsorganisasie bestaan uit 164 lidlande, met Engels, Frans en Spaans as sy voertale.

## Sekretaris-generaals

Vanaf 1 Januarie 1948 tot 1 Januarie 1995 het die Algemene ooreenkoms op tariewe en handel bestaan.

* Ngozi Okonjo-Iweala (Nigerië) sedert 15 Februarie 2021
* Roberto Azevêdo (Brasilië) 1 September 2013 – 31 Augustus 2020
* Pascal Lamy (Frankryk) 1 September 2005 – 1 September 2013
* Supachai Panitchpakdi (Thailand) 1 September 2002 – 1 September 2005
* Mike Moore (Nieu-Seeland) 1 September 1999 – 1 September 2002
* Renato Ruggiero (Italië) 1 Mei 1995 – 1 September 1999
* Peter Sutherland (Ierland) 1 Julie 1993 – 1 Mei 1995
* Arthur Dunkel (Switserland) 1 Oktober 1980 – 1 Julie 1993
* Olivier Long (Switserland) 6 Mei 1968 – 1 Oktober 1980
* Eric Wyndham White (Verenigde Koninkryk) 1 Januarie 1948 – 6 Mei 1968

## Verwysings

## Bronne

* (de)  Flemisch, Christiane A., *Umfang der Berechtigungen und Verpflichtungen aus völkerrechtlichen Verträgen. Die Frage der unmittelbaren Anwendbarkeit, dargestellt am Beispiel des WTO-Übereinkommens.*, Peter Lang Verlag, Frankfurt am Main; Berlyn; Brussel; New York; Oxford; Wene; 2002, ISBN 3-631-39689-9.
* (fr)  *L’accession de la Chine à l’Organisation mondiale du commerce : les règles internationales et les barrières culturelles internes, Lettre de l’Antenne franco-chinoise, Accessible en ligne:  Januar 2006, bl. 1–12, par Paolo Farah.
* (fr)  *L'organisation mondiale du commerce*, par Michel Rainelli, coll. Repères, La Découverte, Julie 2007. ISBN 978-2-7071-5276-3.

## Eksterne skakels

* (en)  (es)  (fr) Amptelike tuisblad
* (en)  *International Trade Center*
* (en)  *Global Trade Watch*
* (en)  "World Trade Organization". Encyclopædia Britannica. Besoek op 15 Februarie 2021.
# Amadou Toumani Touré

**Amadou Toumani Touré** (4 November 1948 – 10 November 2020; ook bekend as "ATT") was 'n Maliese politikus wat van 2002 tot 2012 president van Mali was.

Touré was hoof van president Moussa Traoré se persoonlike wag (en valskermregiment) toe 'n populêre rewolusie die regime in Maart 1991 omvergewerp het en kolonel Touré die rewolusie gelei en die president gearresteer het. Hy was voorsitter van 'n jaarlange militêre-burgerlike oorgangsproses wat 'n nuwe Grondwet en veelpartyverkiesings opgelewer het; Touré het op 6 Junie 1992 die mag aan Mali se eerste demokraties verkose president, Alpha Oumar Konaré, oorhandig. Konaré het Touré tot die rang van generaal bevorder.

Tien jaar later, nadat hy uit die leër getree het, het hy as burgerlike die politiek betree en die presidentsverkiesing in 2002 met 'n breë koalisie van steun gewen. Hy is gemaklik in 2007 herkies tot 'n tweede en laaste termyn. Ontevrede soldate het op 22 Maart 2012, kort voor sy geskeduleerde ampstermyn, 'n staatsgreep begin wat hom gedwing het om skuiling te vind. As deel van die ooreenkoms om die grondwetlike bestel van Mali te herstel, het Touré op 8 April as president bedank, en elf dae later is hy in ballingskap geplaas.

Touré was lid van die International Charter International Commission.

## Eksterne skakels

* Wikimedia Commons het meer media in die kategorie Amadou Toumani Touré.
# Michael Caine

|  |
| --- |
| Sir Michael Caine |
|  |
| Caine in 2012 by die Weense Rolprentfees. |
|

---

 |
| Geboortenaam | Maurice Joseph Micklewhite |
| Geboorte | 14 Maart 1933 (1933-03-14) |
| Aktiewe jare | 1950-tans |

**Sir Michael Caine**, CBE (gebore as **Maurice Joseph Micklewhite**; 14 Maart 1933) is ’n Britse akteur en skrywer. Hy is bekend vir sy kenmerkende werkersklas-aksent en het in langer as ses dekades in oor die honderd prente verskyn. Hy word beskou as ’n Britse ikoon en is in 2000 deur koningin Elizabeth II van die Verenigde Koninkryk tot ridder geslaan vir sy bydrae tot die rolprentwese.

## Loopbaan

Michael Caine in die lokprent vir *Zulu* (1964).
Hy het sy deurbraak in die 1960's gemaak in ’n paar geloofde Britse rolprente, soos *Zulu* (1964), *The Ipcress File* (1965), *Alfie* (1966), waarvoor hy ’n Oscar-benoeming gekry het, *The Italian Job* (1969) en *Battle of Britain* (1969). Sy grootste prente in die 1970's sluit in *Get Carter* (1971), *The Last Valley*, *Sleuth* (1972), waarvoor hy weer vir ’n Oscar benoem is, *The Man Who Would Be King* (1975) en *A Bridge Too Far* (1977). Hy het van sy grootste suksesse in die 1980's behaal in onder meer *Educating Rita* (1983), waarvoor hy ’n Golden Globe en Bafta vir beste akteur gekry het. In 1986 het hy ’n Oscar vir beste manlike byspleler gekry vir sy spel in Woody Allen se *Hannah and Her Sisters*.

Caine was in 1992 Ebenezer Scrooge in *The Muppet Christmas Carol*. Terwyl hy teen dié tyd eintlik uitgetree het, het hy in die laat 1990's ’n terugkeer gemaak; hy het sy tweede Golden Globe gekry vir *Little Voice* (1998) en sy tweede Oscar vir beste manlike byspeler vir *The Cider House Rules* (1999). In die 2002-parodie *Austin Powers in Goldmember* was hy Nigel Powers en in Christopher Nolan se *Batman*-reeks was hy te sien as Alfred Pennyworth. Hy het in verskeie ander Nolan-prente gespeel, soos *The Prestige* (2006), *Inception* (2010) en *Interstellar* (2014). Caine is die akteur wat die negende meeste geld by die loket laat inrol.

Caine is een van net twee akteurs wat in elke dekade van die 1960's tot die 2000's vir ’n Oscar vir toneelspel benoem is; die ander een is Jack Nicholson.

## Verwysings
# Hartaanval

|  |
| --- |
|  **Hartaanval**  |
| Klassifikasie en eksterne bronne |
|  |
| ICD-10 | I21-I22 |
| ICD-9 | 410 |
| DiseasesDB | 8664 |
| MedlinePlus   | 000195 |
| eMedicine | med/1567emerg/327 ped/2520 |
| MeSH | D009203 |
|  **Mediese waarskuwing**  |

'n **Hartaanval** (ook *akute hartinfarksie* of *miokardiale infarksie* genoem) ontstaan as 'n bloedvat in die hart skielik geblokkeer word, wat die vloei van bloed belemmer. As gevolg hiervan begin selle in 'n gedeelte van die hart weens ’n gebrek aan suurstof doodgaan. Bloedklonte is die mees algemene oorsaak van hartaanvalle.

Hartaanvalle word meestal deur koronêre hartsiekte veroorsaak. Koronêre hartsiekte lei tot die opbou van 'n wasagtige stof, genaamd plaak, aan die binnekant van die are in die hart. Dit word aarverkalking (*aterosklerose*) genoem. Plaak bestaan uit cholesterol en ander selle. Hierdie plaak veroorsaak dat die binnekant van die bloedvat oor tyd vernou. Die bloedvloei word ingeperk en bloedklonte word veroorsaak deur bloedplaatjies wat voor die plaak opbou. As die bloedklont losbreek en in die vernoude bloedvate vassteek, ontstaan 'n hartaanval.

'n Hartaanval is 'n mediese noodgeval. Die eerste paar minute na 'n hartaanval is baie belangrik vir die behoud van die persoon se lewe. Van die skade wat deur die hartaanval aangerig is, kan in die eerste uur herstel word. Die mees algemene simptoom is sterk pyne in die bors. Die pyn kan ook in die skouers, maag en kakebeen voorkom. 'n Hartaanval, in teenstelling met angina pectoris, veroorsaak altyd skade aan die hartspier (*miokardium*).

Waarskuwingstekens is angina (pyn in die bors met oefening), kortasemheid, sweterigheid, angstigheid en 'n beklemmende gevoel oor die bors. Persone met 'n familiegeskiedenis van hoë cholesterol, hoë bloedsuiker, hoë uriensuur of hoë bloeddruk behoort gereeld 'n elektrokardiogram (EKG) te laat uitvoer, en te sorg dat die siektetoestande onder beheer bly.

## Sien ook

* Angina pectoris, borskaspyn as gevolg van onvoldoende bloedtoevoer na die hart.

## Eksterne skakels

* Wikimedia Commons het meer media in die kategorie Hartaanval.
# Album (musiek)

Vroeë musiekalbums was pakkette van 78 opm-plate in boekformaat.
'n **Musiekalbum** is 'n versameling van klankopnames wat op 'n CD, plaat, toonband, of op 'n ander medium uitgereik is.
# Skool

'n Dorpsskool in Soedan.
'n Moslemskool in Gambië.
Albert Anker (1896)
'n **Skool** is 'n instelling waar onderwys verskaf word. Onderwysers gee lesse en hou toesig oor die leerproses waartydens leerlinge geskool word. Vandag vereis meeste lande dat kinders vir 'n aantal jare skool bywoon, sodat hulle hulself beter kan bekwaam. Van die kundigheid wat in skole aangeleer word sluit in lees- en skryfvaardighede, basiese wiskunde en taalvaardighede.

Verpligte onderwys in Suid-Afrika begin met laerskool en eindig met hoërskool. Na hoërskool kan leerlinge wat daarvoor kwalifiseer verder by 'n tersiêre onderwysinstelling gaan studeer.

## Sien ook

* Onderwys
* Leerling
* Kleuterskool, voorskoolse onderrig
* Laerskool, primêre onderrig
* Hoërskool, sekondêre onderrig
* Universiteit, tersiêre onderrig
# Djainisme

Die Jain Prateek Chihna, ’n simbool van Djainisme.
**Djainisme** (Sanskrit: जैन) is ’n antieke Indiese geloof. Die geloof se aanhangers, bekend as **Djainas**, glo elke siel is goddelik en beskik oor die potensiaal om geestelike verligting, of *moksja*, te bereik. Enige siel wat sy eie innerlike vyande oorwin het en die vlak van opperwese bereik het, staan as *djina* (oorwinnaar) bekend. Djainisme is die weg waarlangs dié vlak bereik word deur ’n gedissiplineerde lewenswyse geskoei op die beginsel van *ahimsa*, geweldloosheid teenoor alle lewende wesens.

Djainisme het in die 7de tot 5de eeu v.C. ontwikkel tot ’n kulturele stelsel wat belangrike bydraes tot die Indiese filosofie, kuns, argitektuur en wetenskap gelewer het. Tesame met Hindoeïsme en Boeddhisme is dit een van die drie oudste Indiese gelowe wat tot vandag toe bestaan. Daar word baiekeer in antieke geskrifte na Djainisme verwys as *Djain Dharma* (जैन धर्म), *Shraman Dharma*, die godsdiens van Nirgantha of die godsdiens van Vratyas.

## Verwysings

## Eksterne skakels

* Wikimedia Commons het meer media in die kategorie Djainisme.
# Swami Vivekananda

Vivekananda in September 1893 in Chicago.
**Swami Vivekananda** (12 Januarie 1863 - 4 Julie 1902), gebore as **Narendranath Datta**, was ’n Indiese Hindoemonnik. Hy was ’n hoofdissipel van die 19de-eeuse Indiese mistikus Ramakrishna. Hy was ’n sleutelfiguur in die bekendstelling van die Indiese filosofieë van Vedanta en Yoga aan die Westerse wêreld, en kry die krediet daarvoor dat hy ’n bewuswording tussen godsdienste aangewakker het en Hindoeïsme in die laat 19de eeu tot die status van ’n groot wêreldgodsdiens opgehef het. Hy was ’n belangrike figuur in die hedendaagse Hindoehervormingsbewegings in Indië en het bygedra tot die begrip "nasionalisme" in koloniale Indië. Vivekananda is dalk die bekendste vir sy toespraak wat begin het met die woorde "Susters en broers van Amerika ..." waarin hy Hindoeïsme in 1893 bekend gestel het voor die Parlement van Wêreldgodsdienste in Chicago.

Vivekananda is in ’n aristokratiese familie van Kalkutta gebore en was altyd geneig tot spiritualiteit. Hy is deur sy ghoeroe, Ramakrishna, beïnvloed; van dié het hy geleer dat alle lewende wesens ’n verpersoonliking van die goddelike self is. Diens aan God kan dus gelewer word deur diens aan die mensdom. Ná Ramakrishna se dood het Vivekananda deur die Indiese subkontinent getoer en eerstehandse kennis opgedoen oor die toestande in Brits-Indië. Hy het later na die VSA gereis en Indië in 1893 by die Parlement van Wêreldgodsdienste verteenwoordig. Vivekananda het honderde openbare en private lesings en klasse gegee om leerstellings van Hindoefilosofie in Amerika, Engeland en Europa te versprei. Hy word in Indië as ’n patriotiese heilige beskou; sy verjaarsdag word as Nasionale Jeugdag gevier.

## Sien ook

* Baranagore Ramakrishna Missie Ashrama Hoërskool

## Verwysings

## Skakels

* Wikimedia Commons het meer media in die kategorie Swami Vivekananda.

* Hierdie artikel is in sy geheel of gedeeltelik uit die Engelse Wikipedia vertaal.
# Sint Christopher

| *Sint Christopher* |
| --- |
|  Sint Christopher, deur Albrecht Dürer. |
| Martelaar |
| Gebore | onbekend, Kanaän (Westerse berigte) of Marmarica (Oosterse berigte) |
| Sterfte | ca. 251, Asia Minor |
| Vereer in | Rooms-Katolieke Kerk Oosters-Ortodokse Kerk Lutheranisme Oriëntale Ortodoksie Anglikaanse Gemeenskap |
| Pelgrimsoord | Westminster-abdy |
| Feesdag | 25 Julie (Rooms-Katolieke Kerk) 9 Mei (Oosters-Ortodokse Kerk) |
| Attribute | Boom, tak, as 'n reus of ogre, dra Jesus, spies, skild, soos 'n hondkopkop |
| Beskermheilige | Loslopers, vervoer (bestuurders, matrose, ens.), Reis (veral vir lang reise), storms, Brunswyk, Sint Christophereiland (Sint Kitts), Eiland Rab, Vilnius, epilepsie, tuiniers, heilige dood, tandpyn |

**Sint Christopher** (?–251 n.C.; Latyn: *Christophorus*; Grieks: *Χριστόφορος*, "Christus-draer") was die man wat Jesus glo oor ’n rivier gedra en daarom die beskermheilige van reisigers geword het. Hy is 'n heilige in die Rooms-Katolieke Kerk en die Oosters-Ortodokse Kerk.

Sint Christopher met die kop van 'n hond.
Christopher word as 'n belangrike heilige beskou wat in talle lande en tydperke vereer is (of steeds vereer word). Sy naamdag is 24 Julie (vóór die Tweede Vatikaanse Konsilie val sy naamdag op 25 Julie, maar omdat dit ook die naamdag van die apostel Jacobus is, is St. Christopherdag een dag aangeskuif). In die Ortodokse Kerk val sy feesdag op 9 Mei. In die Oosters-Ortodokse tradisie word hy dikwels as 'n reus met 'n hondekop uitgebeeld.

In die Middeleeue was Christopher een van die *Veertien Noodhelpers* of *Heilige Helpers*, wat in 'n noodgeval as groep aangeroep kon word. Hy sou mense teen peste en 'n onvoorsiene dood beskerm (met ander woorde, om te sterwe sonder om die laaste sakramente te ontvang). Vanweë die kort lewensverwagting van mense in daai tyd was afdrukke en beelde van die draer van Christus in die laat Middeleeue op markpleine, in huise en in kerke te vind. Een van hierdie afdrukke (die sogenaamde *Buxheimer Christophorus* in Manchester) dra die opskrif *Christofori faciem die quacumque tueris Illa nempe die morte male non morieris* (Afrikaans: 'Op elke dag wat jy die gelaat van Christopher aanskou, sal jy sekerlik nie 'n kwade dood sterf nie').

Sint Christopher is die beskermheilige van reisigers, almal wat die pad aandurf, skrynwerkers, skilders, pelgrims, vrugtehandelaars, boekbinders, skatgrawers, boogskutters, hoedemakers, tuiniers en kinders. Hy beskerm mense teen besmetlike siektes, onverwagte dood, die pes, droogte, onweer, hael, watersnood, vuurrampe, oogsiektes en selfs tandpyn.

Die enige St. Christopher-katedraal ter wêreld is in die stad Roermond, waar 'n beeld van hom met Christus op sy skouer die katedraal versier. In die stad Schagen is 'n St. Christopherkerk. Die kerk is deur A. Tepe ontwerp en in 1883 gebou.

## Verwysings

## Eksterne skakels

* Wikimedia Commons het meer media in die kategorie Sint Christopher.
# Sigismund III Wasa

| Sigismund III Wasa |
| --- |
| *Koning van Pole en Groothertog van Litaue; Koning van Swede* |
|  Koning Sigismund. Skildery deur Martin Kober, 17de eeu |
| Vorstehuis | Wasa |
| Titels | Sigismund, deur die genade van God koning van Pole, grootvors van Litaue, Roes, Pruise, Masowië, Samogitië, Lyfland, eweso erfkoning van die Swede, Gote en Vandale. |
| Regeer as Koning van Pole en Groothertog van Litaue | 18 September 1587 – 19 April 1632 |
| Kroning as Koning van Pole en Groothertog van Litaue | 27 Desember 1587; Wawel-katedraal, Krakow |
| Voorganger as Koning van Pole en Groothertog van Litaue | Anna van Pole en Stefanus Báthory |
| Opvolger as Koning van Pole en Groothertog van Litaue | Władysław IV Wasa |
| Regeer as Koning van Swede | 17 November 1592 – 24 Julie 1599 |
| Kroning as Koning van Swede | 19 Februarie 1594 |
| Voorganger as Koning van Swede | Johann III |
| Opvolger as Koning van Swede | Karl IV van Swede |
| Volle naam | Sigismund II Wasa |
| Gebore | 20 Junie 1566; Mariefred, Swede |
| Oorlede | 30 April 1632; Warskou, Pole |
| Begrawe | 4 Februarie 1633; Wawel-katedraal, Krakow |
| Eggenote | Jogaila |
| Kinders | Anna van Oostenryk Konstanza van Oostenryk |
| Vader | Johann III |
| Moeder | Katherine Jagellonica |
| Handtekening |  |

**Sigismund III Wasa** (Pools *Zygmunt III Waza*, Litaus *Zigmantas Vaza*, Sweeds *Sigismund Vasa*; \* 20 Junie 1566 in die Gripsholm-kasteel te Mariefred in Swede; † 30 April 1632 in Warskou, Pole) was vanaf 1587 as koning van die Koninkryk Pole en as grootvors van die Grootvorstedom Litaue die verkose staatshoof van Pole-Litaue, vanaf 1592 tot en met sy afsetting deur die Sweedse Ryksdag van State in 1599 erfkoning van Swede en vanaf 1599 tot en met sy afsterwe in 1632 titulêre koning van Swede.

Sigismund III is as die seun van koning Johan III van Swede en Katharina Jagiellonka, die suster van die Poolse koning Sigismund II Augustus, gebore. Hy was sodoende sowel 'n lid van die Huis van Wasa asook die Jagiëllone-dinastie.

## Koninklike titulatuur

Wapen van Pole-Litaue onder die huis van Wasa
Titulatuur in Latyn: „*Sigismundus Tertius Dei gratia rex Poloniæ, magnus dux Lithuaniæ, Russiæ, Prussiæ, Masoviæ, Samogitiæ, Livoniæque, necnon Suecorum, Gothorum Vandalorumque hæreditarius rex.*“

Afrikaanse vertaling: „*Sigismund, deur die genade van God koning van Pole, grootvors van Litaue, Roes, Pruise, Masowië, Samogitië, Lyfland, eweso erfkoning van die Swede, Gote en Vandale.*“
# Motorsport

'n Deelnemer wys sy slag tydens 'n motorfietswedren.
'n Formule Een-wedren word gejaag.
**Motorsport** is 'n sport waar deelnemers motoraangedrewe voertuie gebruik om teen mekaar mee te ding. Dit word beoefen sedert kort na die maak van die eerste petrol-aangedrewe motorkarre.

## Wedrenne

**Motorwedrenne** is die deel van motorsport waar deelnemers teen mekaar resies jaag. Spoed is hier van allergrootste belang omdat die persoon wat eerste by die eindpunt aankom die resies wen. Wedrenne kan met karre, bote, vliegtuie, motorfietse of enige ander motoraangedrewe voertuie plaasvind.

## Nie-jaag motorsport

In teenstelling met wedrenne bestaan daar verskeie items waar die bestuurder se vaardighede eerder as spoed belangrik is. Voorbeelde hiervan is die beoordeling van deelnemers wat op 4x4 hindernisbane bestuur, asook gymkanas. Laasgenoemde benodig goeie vaardighede om 'n motor tussen nou paaltjies te parkeer, s-draaie deur 'n hindernisbaan te vleg, of op 'n seepgladde toetsbaan (Engels: *skidpan*) te bestuur.

## Olimpiese Spele

Motorsport was as 'n demonstrasiesport tydens die Olimpiese Somerspele in 1900 aangebied.

## Sien ook

* Formule Een
* Tydren
# Madame Roland

Madame Roland in die Conciergerie, kort voor haar teregstelling.
**Marie-Jeanne 'Manon' Roland de la Platière** (Parys, 17 Maart 1754 – Parys, 8 November 1793), gebore **Marie-Jeanne Phlipon**, en veral bekend onder die naam **Madame Roland**, was 'n Franse revolusionêr, salonnière en skrywer.

Sy het aanvanklik 'n stil en onmerkwaardige lewe as 'n provinsiale intellektueel saam met haar man, die ekonoom Jean-Marie Roland de la Platière gelei. Sy het eers in politiek begin belangstel toe die Franse Revolusie in 1789 uitgebreek het. Sy het die eerste jare van die rewolusie in Lyon deurgebring, waar haar man tot die stadsraad verkies is. Gedurende hierdie tydperk het sy 'n netwerk van kontakte met politici en joernaliste ontwikkel; haar berigte oor verwikkelinge in Lyon is in nasionale revolusionêre koerante gepubliseer.

## Bronne

* McPhee, Peter (2017). *Liberty or Death. The French Revolution*. New Haven, CT. ISBN 978-0-300-22869-4.`{{cite book}}`: AS1-onderhoud: plek sonder uitgewer (link)
* Reynolds, Sian (2012). *Marriage & revolution. Monsieur and Madame Roland*. Oxford, England. ISBN 978-0-19-956042-4.`{{cite book}}`: AS1-onderhoud: plek sonder uitgewer (link)
* Schama, Simon (1989). *Citizens: a chronicle of the French Revolution*. London, England. ISBN 978-0-141-90604-1.`{{cite book}}`: AS1-onderhoud: plek sonder uitgewer (link)
* Tarbell, Ida M. (1896). *Madame Roland: a biographical study*. New York, NY.`{{cite book}}`: AS1-onderhoud: plek sonder uitgewer (link)

## Eksterne skakels

* Ida M. Tarbell, *Madame Roland: A Biographical Study*. New York: C. Scribner's Sons, 1896.
* Ida Ashworth Taylor, *Life of Madame Roland*. Londen: Hutchinson & Co., 1911
# 12de eeu

Die **12de eeu** het in die jaar 1101 'n aanvang geneem en teen die einde van die jaar 1200 ten einde geloop.

| << 11de eeu | 12de eeu | 13de eeu >> |
| --- | --- | --- |
| 1101 | 1102 | 1103 | 1104 | 1105 | 1106 | 1107 | 1108 | 1109 | 1110 |
| 1111 | 1112 | 1113 | 1114 | 1115 | 1116 | 1117 | 1118 | 1119 | 1120 |
| 1121 | 1122 | 1123 | 1124 | 1125 | 1126 | 1127 | 1128 | 1129 | 1130 |
| 1131 | 1132 | 1133 | 1134 | 1135 | 1136 | 1137 | 1138 | 1139 | 1140 |
| 1141 | 1142 | 1143 | 1144 | 1145 | 1146 | 1147 | 1148 | 1149 | 1150 |
| 1151 | 1152 | 1153 | 1154 | 1155 | 1156 | 1157 | 1158 | 1159 | 1160 |
| 1161 | 1162 | 1163 | 1164 | 1165 | 1166 | 1167 | 1168 | 1169 | 1170 |
| 1171 | 1172 | 1173 | 1174 | 1175 | 1176 | 1177 | 1178 | 1179 | 1180 |
| 1181 | 1182 | 1183 | 1184 | 1185 | 1186 | 1187 | 1188 | 1189 | 1190 |
| 1191 | 1192 | 1193 | 1194 | 1195 | 1196 | 1197 | 1198 | 1199 | 1200 |
# Eubea

Evia.
**Evia** (ook bekend onder sy antieke spelling **Eubea** of **Euboea**; antieke Grieks: Εὔβοια) is ná Kreta die grootste Griekse eiland wat oppervlakte en bevolking betref. Dit is die sesde grootste eiland in die Middellandse See en word van Boeotië op die Griekse vasteland geskei deur die smal Euriposstraat (net 40 km by sy smalste punt).

Dit is 'n lang en smal eiland; dit is sowat 180 km lank en wissel in breedte van 50 km tot 6 km. 'n Bergreeks loop in die lengte deur die eiland.

Dit vorm die grootste deel van die streek Euboea, wat ook Skuros en 'n klein deel van die vasteland insluit.

## Verwysings

## Skakels

* Hierdie artikel is in sy geheel of gedeeltelik uit die Engelse Wikipedia vertaal.
# Andorra la Vella

| **Andorra la Vella**
 |
| --- |
| **Kaart** | **Wapen** |
|  |
|  |
|  |
| **Vlag** |
|  |
|  |
|  **Land** |  Andorra |
|  **Koördinate** | ﻿ / ﻿ |
|  **Stigting** | 1278 |
|  **Oppervlakte:** |   |
|  - Totaal | 12 vk km |
|  **Hoogte bo seevlak** | 1 023 m |
|  **Bevolking:** |   |
|  - Totaal (2011) | 22 256 |
|  - Bevolkingsdigtheid | 762,8/vk km |
|  **Etniese groepe:** |   |
|  - Inheemse bevolking | 33% |
|  - Spanjaarde | 43% |
|  - Portugese | 11% |
|  - Franse | 7% |
|  **Amptelike Webwerf** | *andorralavella.ad* |

**Andorra la Vella** (Katalaans, letterlik "Andorra die Oue"; Frans: **Andorre-la-Vieille**) is die hoofstad en grootste stad van Andorra en die gelyknamige administratiewe distrik (*parroquia*). Met 'n bevolking van sowat 23 000 is Andorra la Vella ook die enigste stad in die Prinsdom Andorra, 'n klein onafhanklike land tussen Frankryk en Spanje in die Pireneë.

Andorra la Vella is in die ooste van die Pireneë-bergreeks geleë en vorm ook in geografiese opsig die middelpunt van die prinsdom. Met 1 023 meter bo seevlak is dit die hoogsgeleë hoofstad in Europa.

## Eksterne skakels

* Wikimedia Commons het meer media in die kategorie Andorra la Vella.
* (ca)  Amptelike webwerf
# Epirus

’n Kaart van antieke Epirus deur Heinrich Kiepert, 1902.
**Epirus** is ’n geografiese en historiese streek in Suidoos-Europa wat deur Griekeland en Albanië gedeel word. Dit lê tussen die Pindusgebergte en die Ioniese See.

## Verwysings